[{"text_idx": "#000006", "text": "Dod o hyd i\u2019r ffordd trwy \u2018ddrysfa o broblemau\u2019"}, {"text_idx": "#000010", "text": "Mae\u2019r galw am wasanaethau\u2019r sector yn parhau i fod yn uchel yng nghanol yr argyfwng costau byw a\u2019r heriau a wynebir gan y GIG. Ond os yw gwasanaethau\u2019r sector yn mynd i gael yr effaith fwyaf posibl, mae\u2019n bwysig bod y sector yn gallu gweithio mewn partneriaeth lawn, gyfartal a\u0302 darparwyr iechyd a gofal statudol."}, {"text_idx": "#000013", "text": "Gwirfoddolwyr a mudiadau gwirfoddol nad ydynt yn cael eu hintegreiddio mewn prosesau cynllunio, gan arwain at wahaniaeth mewn cyflogau ac amodau, rhwystrau i greadigrwydd ac anawsterau wrth herio cyllidwyr.\nY darlun sy\u2019n bodoli o\u2019r sector gwirfoddol, sy\u2019n cael ei weld weithiau gan y rheini o\u2019r tu allan fel dewis amhroffesiynol, neu ddewis rhatach na gwasanaethau statudol, neu\u2019r ddau, sy\u2019n gallu golygu nad yw pobl yn sylwi ar ei gyfraniadau.\nProblemau ynghylch darpariaeth strategol a gweithredol, sy\u2019n gwneud y dasg o ymwreiddio gwasanaethau yn anodd \u2013 gan arwain at lefelau staffio annigonol, dyblygu gwasanaethau a llai o weithredu dan arweiniad y gymuned."}, {"text_idx": "#000015", "text": "Ar o\u0302l ymgysylltu\u2019n helaeth a\u0302\u2019r sector, y llywodraeth a darparwyr gwasanaethau statudol, rydyn ni wedi datblygu Theori Newid ar gyfer y prosiect. Mae\u2019r Theori Newid hwn yn amlinellu agenda ddylanwadol, galluogol a chysylltiol a fydd yn sail i\u2019n gweithgareddau. Byddwn ni\u2019n gyfaill beirniadol sy\u2019n gyrru gwelliant parhaus mewn polisi ac arferion."}, {"text_idx": "#000016", "text": "Byddwn ni\u2019n cefnogi\u2019r buddsoddiad cynaliadwy sydd ei angen ar y sector gwirfoddol i adeiladu capasiti a gyrru\u2019r galw. Byddwn ni\u2019n galluogi\u2019r sector i ddangos ei werth a chynllunio\u2019n strategol. A byddwn ni\u2019n cysylltu mudiadau\u2019r sector a\u0302\u2019i gilydd ac a\u0302\u2019r system iechyd a gofal. Os byddwn ni\u2019n llwyddiannus, bydd gennym ni sector gwirfoddol sy\u2019n:"}, {"text_idx": "#000017", "text": "gallu dylanwadu\u2019n gynnar ac yn cyfathrebu\u2019n barhaus a\u0302 phartneriaid iechyd a gofal\nmwy cydweithredol a chyda llais cryfach\ncael ei grymuso i gymryd rhan mewn strwythurau strategol\ncael yr adnoddau i wneud cyfraniadau ystyrlon i bobl\ncael ei werthfawrogi a\u2019i barchu gan fudiadau iechyd a gofal statudol ac yn sector y mae\u2019r mudiadau hyn yn dibynnu arno"}, {"text_idx": "#000018", "text": "Mae\u2019n rhaglen uchelgeisiol o weithgareddau, ond yn un a allai wneud gwahaniaeth mawr. Ond gallwn ni ddim ond gwneud y gwahaniaeth hwnnw gyda\u2019ch cefnogaeth chi a chefnogaeth y sector gwirfoddol ehangach."}]